pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ประชุมบอร์ด กพช. ย้ำดูแลความเหมาะสมเรื่องค่าไฟ ไม่ให้เกิดผลกระทบเชิงลบกับความเชื่อมั่นต่อประเทศไทย
วันพุธที่ 13 ธันวาคม 2566
นายกฯ ประชุมบอร์ด กพช. ย้ําดูแลความเหมาะสมเรื่องค่าไฟ ไม่ให้เกิดผลกระทบเชิงลบกับความเชื่อมั่นต่อประเทศไทย
นายกฯ ประชุมบอร์ด กพช. ย้ําดูแลความเหมาะสมเรื่องค่าไฟ ไม่ให้เกิดผลกระทบเชิงลบกับความเชื่อมั่นต่อประเทศไทย
วันนี้ (13 ธ.ค. 66) เวลา 11.30 น. ณ ตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เป็นประธานการประชุมคณะกรรมการนโยบายพลังงานแห่งชาติ (กพช.) ครั้งที่ 3/2566 ร่วมกับนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน นายสุทิน คลังแสง รัฐมนตรีว่าการกระทรวงกลาโหม ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นายสุริยะ จึงรุ่งเรืองกิจ รัฐมนตรีว่าการกระทรวงคมนาคม นางพวงเพ็ชร ชุนละเอียด รัฐมนตรีประจําสํานักนายกรัฐมนตรี นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม นายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง นายพรหมินทร์ เลิศสุริย์เดช เลขาธิการนายกรัฐมนตรี และผู้ที่เกี่ยวข้อง นายชัย วัชรงค์ โฆษกประจําสํานักนายกรัฐมนตรี สรุปสาระสําคัญของการประชุม ดังนี้
นายกรัฐมนตรีกล่าวเปิดการประชุมว่า เรื่องค่าไฟเป็นเรื่องที่น่าจะมีผลกระทบกับพี่น้องประชาชนคนไทยมากพอสมควร เมื่อช่วงเช้าที่ผ่านมานายกฯ ได้ไปพูดในสองเวที ก็มีคําถามในเรื่องนี้เข้ามา เป็นเรื่องที่ทุกคนหนักใจพอสมควร จากข่าวค่าไฟที่หน่วยละ 4.68 บาท ซึ่งรองนายกรัฐมนตรีและรัฐมนตรีว่าการกระทรวงพลังงาน ก็บอกว่าเป็นเรื่องที่ไม่เหมาะสม และได้พยายามที่จะช่วยดูแลหลาย ๆ มาตรการเพื่อให้ลดลงมาได้ โดยขอขอบคุณทุกหน่วยงานที่ทําข้อเสนอให้ค่าไฟต่ําลงกว่าหน่วยละ 4.20 บาทให้ได้ แต่ขอฝากให้ดูความเหมาะสม เพราะไม่อยากให้ผลกระทบเชิงลบเกิดขึ้นกับความเชื่อมั่นต่อประเทศไทย สําหรับภาคธุรกิจตลาดทุน ภาคประชาชน นักลงทุนต่างชาติ ซึ่งระหว่างนี้ก็มีผู้ที่โทรเข้ามาล็อบบี้หลายคน แต่เรายึดมั่น เอาประชาชนเป็นที่ตั้ง สําหรับข้อเสนอที่จะช่วยเหลือบ้านที่ใช้ไฟน้อยกว่า 300 หน่วยต่อเดือน จํานวน 17 ล้านหลัง นั้น รองนายกรัฐมนตรีและรัฐมนตรีว่าการกระทรวงพลังงาน ได้ไปหาแนวทางทําให้เราสามารถยังคงค่าไฟได้ที่หน่วยละ 3.99 บาทเท่ากับปัจจุบันนี้ ซึ่งเป็นข้อสรุปที่ดีและเห็นควรที่จะทําอย่างยิ่ง โดยขอขอบคุณทุกหน่วยงานที่เกี่ยวข้องที่ได้ช่วยกันทํางานตรงนี้ นอกจากนี้ ในเรื่องของการซื้อไฟฟ้า ขอฝากไว้ว่าคงจะต้องหยุดสร้างโรงไฟฟ้าที่ใช้พลังงานฟอสซิล ขณะเดียวกันก็ต้องลงทุนในพลังงานสะอาดที่เหมาะสม เพื่อให้พี่น้องประชาชนได้ใช้พลังงานที่ราคาถูกลง
สําหรับผลการประชุม กพช. ในวันนี้ ฝ่ายเลขานุการ กพช. จะนําเสนอที่ประชุมคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-“วราวุธ” รมว.พม. นำทีมนักแสดง – ทีมผู้ประกาศข่าว Workpoint Entertainment ร่วมกิจกรรมร้านกาชาด พม. ณ สวนลุมพินี
วันพุธที่ 13 ธันวาคม 2566
“วราวุธ” รมว.พม. นําทีมนักแสดง – ทีมผู้ประกาศข่าว Workpoint Entertainment ร่วมกิจกรรมร้านกาชาด พม. ณ สวนลุมพินี
“วราวุธ” รมว.พม. นําทีมนักแสดง – ทีมผู้ประกาศข่าว Workpoint Entertainment ร่วมกิจกรรมร้านกาชาด พม. ณ สวนลุมพินี
เมื่อวันที่ 12 ธ.ค. 66เวลา 18.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และ นางสุวรรณา ศิลปอาชา ภริยา พร้อมด้วยคณะผู้บริหารกระทรวง พม. และนักแสดง – ทีมผู้ประกาศข่าว Workpoint Entertainment ได้แก่ 1) ตุ๊กกี้ ชิงร้อยชิงล้าน - สุดารัตน์ บุตรพรม 2) แป๊ะ - สุภาพชาย บุตรจันทร์ 3) ติ่ง - สมภพ รัตนวลี และ 4) หยก - รินรดา รวีเลิศ ร่วมกิจกรรมในร้านกาชาด พม. ภายในงานกาชาด100 ปี พุทธศักราช 2566 "รื่นรมย์สุขฤดี ณ ที่แห่งการให้" ณ สวนลุมพินี
สําหรับปี 2566 กระทรวง พม. ได้ร่วมออกร้านกาชาด พม. โดยมีกิจกรรมร่วมสนุกที่น่าสนใจ ไม่ว่าจะเป็น กิจกรรมร่วมสนุกกับศิลปิน ดารา นักแสดง กิจกรรมตักไข่ได้โนเสาร์ ใบละ 20 บาท ลุ้นของรางวัลมากมาย กิจกรรมจําหน่ายสลากบํารุงสภากาชาดไทย "บัตร พม. เชิญรับโชค" ใบละ 100 บาท ลุ้นรางวัลใหญ่ รถยนต์ ทองคํา กิจกรรมห้องบทเรียนจากความมืด (เสมือนคนพิการทางการมองเห็น) และบูธให้คําปรึกษาเรื่องบ้านจากการเคหะแห่งชาติ
ทั้งนี้ ขอเชิญชวนพี่น้องประชาชนเข้าร่วมงานกาชาด 100 ปี พุทธศักราช 2566 ตั้งแต่วันนี้ถึง 18 ธันวาคม 2566 เวลา 11.00 - 22.00 น. และขอเชิญมาร่วมสนุกกับกิจกรรมต่างๆ ที่ร้านกาชาด พม. ณ สวนลุมพินี บริเวณใกล้ประตู 2 สวนลุมพินี (หัวมุมถนนพระรามที่ 4 และ ถนนวิทยุ ตรงข้ามทางออก 3 สถานีรถไฟฟ้าใต้ดิน MRT สวนลุมพินี)
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พม.หนึ่งเดียว #กาชาด100ปี #งานกาชาด #สวนลุมพินี #พม
รัฐบาลไทย-ข่าวทำเนียบรัฐบาล-รมว.ดีอี หารือสมาคมสมาพันธ์เอสเอ็มอีไทย ยกระดับดิจิทัลธุรกิจไทย
วันพุธที่ 13 ธันวาคม 2566
รมว.ดีอี หารือสมาคมสมาพันธ์เอสเอ็มอีไทย ยกระดับดิจิทัลธุรกิจไทย
รมว.ดีอี หารือสมาคมสมาพันธ์เอสเอ็มอีไทย ยกระดับดิจิทัลธุรกิจไทย
วันนี้ (13 ธันวาคม 2566) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (รมว.ดีอี) เปิดประชุมหารือด้านดิจิทัล ระหว่างกระทรวงดิจิทัลเพื่อเศรษฐกิจและสังคม และสมาคมสมาพันธ์เอสเอ็มอีไทย ตามแนวทางการดําเนินการที่สอดคล้องกับนโยบายรัฐบาล และกระทรวงดิจิทัลฯ เพื่อพัฒนาเพิ่มขีดความสามารถทางด้านธุรกิจของประเทศไทย และยกระดับคุณภาพชีวิตของประชาชน โดยมีประเด็นหารือ อาทิ บริการอินเตอร์เน็ตราคาถูกสําหรับพี่น้อง SME , บริการ Short Link URL สําหรับธุรกิจ SME ไทย เพิ่มความน่าเชื่อถือของธุรกิจ และ ลดการหลอกลวง, cloud ราคาถูกสําหรับ ธุรกิจ sme , ลดต้นทุนและเพิ่มศักยภาพของไปรษณีย์ไทยในการช่วยเหลือการค้าออนไลน์ของ SME ไปต่างประเทศ เป็นต้น โดยมีนายเวทางค์ พ่วงทรัพย์ รองปลัดกระทรวงฯ นายสุทธิเกียรติ วีระกิจพานิช ที่ปรึกษารัฐมนตรีฯ นายวัลลภ รุจิรากร เลขานุการรัฐมนตรีฯ และคณะทํางานพร้อมด้วย นายแสงชัย ธีรกุลวาณิช ประธานสมาพันธ์เอสเอ็มอีไทย และคณะผู้บริหารสมาพันธ์เอสเอ็มอีไทย เข้าร่วม ณ ห้องประชุม MDES1 กระทรวงดิจิทัลเพื่อเศรษฐกิจและสังคม
__________________________________
รัฐบาลไทย-ข่าวทำเนียบรัฐบาล-กองกำลังสุรสีห์ สกัดจับยาบ้า 50 ล้านเม็ด
วันพุธที่ 13 ธันวาคม 2566
กองกําลังสุรสีห์ สกัดจับยาบ้า 50 ล้านเม็ด
กกล.สุรสีห์ โดย ฉก.ลาดหญ้า/ร.29 ร่วมกับ ร้อย.ตชด.135 เเละ สภ.ทองผาภูมิ ทําการตรวจค้นรถยนต์ต้องสงสัย ตรวจพบยาเสพติด(ยาบ้า) เเอบซ่อนมาในรถบรรทุกรับซื้อของเก่า จํานวน 50,000,000 เม็ด
บรรจุอยู่ในกระสอบสีขาวจํานวน 250 กระสอบ กระสอบละ 200,000 เม็ด พร้อมทั้งจับกุมผู้กระทําผิดจํานวน 2 ราย เเละรถยนต์หกล้อจํานวน 1 คัน บริเวณจุดตรวจร่วมสามแยกทองผาภูมิ ต.ท่าขนุน อ.ทองผาภูมิ จ.กาญจนบุรี หน่วยได้นําตัวผู้ต้องหา พร้อมของกลางส่งมอบให้กับ สภ.ทองผาภูมิ เพื่อดําเนินการสืบสวนขยายผล และคดีตามกฎหมายต่อไป
รัฐบาลไทย-ข่าวทำเนียบรัฐบาล-EXIM BANK ออกบูทให้คำปรึกษาและเติมเงินทุนให้ SMEs ในงานมหกรรมการเงินกรุงเทพส่งท้ายปี ครั้งที่ 6 (Money Expo 2023 Bangkok Year-End)
วันพุธที่ 13 ธันวาคม 2566
EXIM BANK ออกบูทให้คําปรึกษาและเติมเงินทุนให้ SMEs ในงานมหกรรมการเงินกรุงเทพส่งท้ายปี ครั้งที่ 6 (Money Expo 2023 Bangkok Year-End)
EXIM BANK ออกบูทให้คําปรึกษาและเติมเงินทุนให้ SMEs และบุคคลทําธุรกิจที่เริ่มต้นหรือขยายธุรกิจส่งออก ในงานมหกรรมการเงินกรุงเทพส่งท้ายปี ครั้งที่ 6 (Money Expo 2023 Bangkok Year-End) ระหว่างวันที่ 14-17 ธันวาคม 2566
ธนาคารเพื่อการส่งออกและนําเข้าแห่งประเทศไทย (EXIM BANK) ขอเชิญผู้ประกอบการ SMEs และบุคคลทําธุรกิจที่สนใจเริ่มต้นหรือขยายธุรกิจส่งออก เข้ารับคําปรึกษาทางการเงินกับ “คลินิก EXIM เพื่อคนตัวเล็ก สัญจร” จัดเต็มแพ็กเกจเติมทุน พร้อมโปรโมชันพิเศษสําหรับธุรกิจที่เป็นมิตรกับสิ่งแวดล้อม ณ บูท EXIM BANK (บูท E3) ในงานมหกรรมการเงินกรุงเทพส่งท้ายปี ครั้งที่ 6 (Money Expo 2023 Bangkok Year-End) ระหว่างวันที่ 14-17 ธันวาคม 2566 ณ ฮอลล์ 7 ศูนย์การประชุมแห่งชาติสิริกิติ์
พลาดไม่ได้! ผลิตภัณฑ์ใหม่เพื่อเป็นของขวัญรับปีมังกรทองสําหรับผู้ประกอบการส่งออกไทย “สินเชื่อเอ็กซิมเริ่มต้นส่งออก (EXIM First Step Export Financing)” สําหรับผู้ประกอบการเริ่มต้นส่งออก วงเงินหมุนเวียนสูงสุด 3 ล้านบาท อัตราดอกเบี้ยเพียง 6.75% ต่อปี และกรณีต้องการวงเงินรับซื้อตั๋วส่งออก สามารถขอรับการสนับสนุนวงเงินสูงสุดถึง 10 ล้านบาท อัตราดอกเบี้ย/อัตรารับซื้อลดเพียง 5.75% ต่อปี พิเศษ! ลงทะเบียนในงาน ลดอัตราดอกเบี้ยปีแรกอีก 0.25% ต่อปี
โปรโมชันพิเศษ ได้แก่
• สินเชื่อ EXIM GREEN START วงเงินสูงสุด 200 ล้านบาท อัตราดอกเบี้ยต่ําสุด 4.50% ต่อปี พิเศษ! ลงทะเบียนในงาน ลดอัตราดอกเบี้ยปีแรกเหลือเพียง 4.25% ต่อปี
• สินเชื่อเอ็กซิมเติมทุนส่งออก วงเงินสูงสุด 20 ล้านบาท อัตราดอกเบี้ยเริ่มต้น 4.75% ต่อปี พิเศษ! ธุรกิจเป็นมิตรต่อสิ่งแวดล้อม ลดอัตราดอกเบี้ยปีแรกเหลือเพียง 4.50% ต่อปี
• สินเชื่อ EXIM Personal Biz วงเงินสูงสุด 2 ล้านบาท ใช้เพียงหนังสือค้ําประกัน บสย. พิเศษ! ลงทะเบียนในงาน ลดอัตราดอกเบี้ยเงินกู้หมุนเวียนปีแรกเหลือเพียง 9.99% (จาก 12.75% ต่อปี)
• บริการประกันส่งออก EXIM for Small Biz ป้องกันความเสี่ยงจากการไม่ได้รับชําระเงินค่าสินค้าจากผู้ซื้อในต่างประเทศ อัตราความคุ้มครอง 70% ของมูลค่าความเสียหาย คุ้มครองความเสี่ยงทางการค้าและความเสี่ยงทางการเมือง ครอบคลุมกว่า 134 ประเทศทั่วโลก พิเศษ! ลงทะเบียนในงาน รับฟรี ค่าเบี้ยประกันการส่งออก 1 ราย มูลค่า 1,800 บาท วงเงินผู้ซื้อ 3 แสนบาท
นอกจากนี้ ขอเชิญช้อป ชม ชิม สินค้าส่งออกจากลูกค้าของ EXIM BANK ประกอบด้วย บริษัท ซันซุโซลูชั่น จํากัด ผู้ผลิตและจําหน่ายเยลลี่บุก ศูนย์แคลอรี่ ตรา “ซันสุ” และบริษัท ทรอปิคานา ออยล์ จํากัด ผู้ผลิตน้ํามันมะพร้าวสกัดเย็นและเครื่องสําอางจากมะพร้าว ตรา “TROPICANA” ที่ใช้วัตถุดิบจากเกษตรกรชาวสวนมะพร้าวแห่งลุ่มน้ําตาปี จังหวัดสุราษฎร์ธานี พร้อมพบมินิคอนเสิร์ตจาก “ไอซ์ ศรัณยู” ในวันเสาร์ที่ 16 ธันวาคม 2566 เวลา 15.00–15.40 น. ณ บูท EXIM BANK
รัฐบาลไทย-ข่าวทำเนียบรัฐบาล-นายกฯ ตรวจสถานการณ์ฝุ่น PM 2.5 ย้ำเป็นปัญหาที่สำคัญ ส่งผลกระทบต่อทุกภาคส่วน กำชับหน่วยงานที่เกี่ยวข้องดูแลอย่างใกล้ชิด
วันพุธที่ 13 ธันวาคม 2566
13/12/2566
นายกฯ ตรวจสถานการณ์ฝุ่น PM 2.5 ย้ําเป็นปัญหาที่สําคัญ ส่งผลกระทบต่อทุกภาคส่วน กําชับหน่วยงานที่เกี่ยวข้องดูแลอย่างใกล้ชิด
นายกฯ ตรวจสถานการณ์ฝุ่น PM 2.5 ย้ําเป็นปัญหาที่สําคัญ ส่งผลกระทบต่อทุกภาคส่วน กําชับหน่วยงานที่เกี่ยวข้องดูแลอย่างใกล้ชิด
วันนี้ (13 ธันวาคม 2566) เวลา 11.10 น. ณ บริเวณแยกราชประสงค์ ฝั่งเกษรพลาซ่า เขตปทุมวัน กรุงเทพมหานคร นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังตรวจสถานการณ์ฝุ่น PM 2.5 โดยนายกรัฐมนตรีได้กล่าวว่า ปัญหาหาฝุ่นที่เกิดขึ้นทุกฝ่าย และทุกคนต้องให้ความสําคัญเป็นอย่างยิ่งเพราะส่งกระทบต่อทุกภาคส่วน ทั้งการท่องเที่ยว ปัญหาด้านสุขภาพ ของทุก ๆ คน โดยจากสถาการณ์เมื่อช่วงเช้า หลาย ๆ พื้นที่ปริมาณฝุ่นเกินเกณฑ์มาตรฐาน ตนเองได้กําชับทั้งให้ควบคุมกํากับ มีการจัดการ และทําการตรวจสอบ
นายกรัฐมนตรีกล่าวว่า ปัญหาสภาพรถยนต์ไม่ใช่เพียงแค่รถยนต์ควันดําเพียงอย่างเดียว รวมถึงรถยนต์โดยทั่วไปอีกด้วย ต้องผลักดันเข้าสู่การเปลี่ยนผ่านเป็นรถยนต์ EV ทั้งนี้ ได้ให้ความสําคัญถึงปัญหาฝุ่นที่เกิด จาการเผาอ้อย และซังข้าวโพด พร้อมเน้นย้ําให้รัฐมนตรีว่าการกระทรวงอุตสาหกรรมให้เข้ามาดูแลอย่างใกล้ชิด
นายกรัฐมนตรีกล่าวต่อไปว่า ปัญหาฝุ่นที่เกิดขึ้นมานั้นไม่ใช่ปัญหาตามฤดูกาล ต้องดูแลปัญหาที่เกิดขึ้นอย่างใกล้ชิด ไม่ใช่เพียงรับรู้ว่าเป็นปัญหาที่จะเกิดขึ้นในช่วงระยะเวลาใดเวลาหนึ่งแล้วจะหมดไป รัฐบาลรับทราบปัญหาฝุ่นที่เกิดขึ้น พร้อมกล่าวย้ําว่า รัฐบาลมีความเป็นห่วงในเรื่องสุขภาพของประชาชนและจะดําเนินการจัดการกับปัญหาฝุ่นที่เกิดขึ้นอย่างเต็มที่
รัฐบาลไทย-ข่าวทำเนียบรัฐบาล-กระทรวงเกษตรฯ แลกเปลี่ยนองค์ความรู้ สร้างความเข้าใจในเรื่อง BCG Model ระหว่างกัน
วันพุธที่ 13 ธันวาคม 2566
กระทรวงเกษตรฯ แลกเปลี่ยนองค์ความรู้ สร้างความเข้าใจในเรื่อง BCG Model ระหว่างกัน
กระทรวงเกษตรฯ แลกเปลี่ยนองค์ความรู้ สร้างความเข้าใจในเรื่อง BCG Model ระหว่างกัน
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ เปิดเผยภายหลังได้รับมอบหมายจาก นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ให้เข้าร่วมหารือกับ Mr.Ammala SAENGCHONGHACK รองอธิบดีกรมเศรษฐกิจกระทรวงการต่างประเทศ สาธารณรัฐประชาธิปไตยประชาชนลาว โดยมีผู้บริหารหน่วยงานในสังกัดกระทรวงเกษตรและสหกรณ์ และเจ้าหน้าที่ที่เกี่ยวข้อง ณ ห้องประชุมกระทรวงเกษตรและสหกรณ์ ว่า การหารือดังกล่าวมีวัตถุประสงค์เพื่อแลกเปลี่ยนข้อมูลและแนวทางปฏิบัติที่ดีด้านเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) รวมถึงความมั่นคงทางด้านอาหารภายใต้ BCG
ในส่วนของกระทรวงเกษตรและสหกรณ์ ได้นําหลักแนวคิดโมเดลเศรษฐกิจ BCG มาใช้เป็นหลักสําคัญในการขับเคลื่อนการพัฒนาภาคการเกษตร โดยนําเอาความรู้และความก้าวหน้าของเทคโนโลยีและนวัตกรรมมาพัฒนาต่อยอด และสร้างมูลค่าเพิ่มให้กับทรัพยากรชีวภาพ และผลผลิตทางการเกษตร หรือที่เรียกว่า “ทําน้อย แต่ได้มาก” เกิดการใช้ทรัพยากรอย่างคุ้มค่าและเป็นมิตรกับสิ่งแวดล้อม และมีแนวทางการขับเคลื่อนภาคการเกษตรด้วยโมเดลเศรษฐกิจ BCG โดยมีเป้าหมายหลัก คือ ปรับเปลี่ยนระบบการเกษตรของประเทศไทยสู่ 3 สูง คือ ประสิทธิภาพสูง มาตรฐานสูง และรายได้สูง และ 2Q คือ Quality & Quantity ซึ่งมีแนวทางในการพัฒนา 4 แนวทาง ได้แก่ 1) อนุรักษ์และใช้ทรัพยากรทางเกษตร ทรัพยากรธรรมชาติและสิ่งแวดล้อมอย่างสมดุลและยั่งยืน 2) ส่งเสริมเกษตรสมัยใหม่ และการผลิตสินค้าเกษตรและบริการมูลค่าสูง 3) พัฒนาเกษตรกรมืออาชีพ/เกษตรรุ่นใหม่ และเสริมสร้างความเชี่ยวชาญของบุคลากร และ 4) การพัฒนาโครงสร้างพื้นฐานและสิ่งอํานวยความสะดวกภาครัฐ รวมถึงโมเดลเศรษฐกิจ BCG สามารถเป็นรูปแบบที่ประเทศอื่นสามารถนําไปปรับใช้ พัฒนา และต่อยอดให้เกิดประโยชน์ รวมทั้งเป็นการสร้างโอกาสและแนวทางการประสานความร่วมมือระหว่างกันในอนาคต
ทั้งนี้ สาธารณรัฐประชาธิปไตยประชาชนลาว ได้ให้ความสนใจแนวคิดโมเดลเศรษฐกิจ BCG ของกระทรวงเกษตรและสหกรณ์ โดยทั้งสองประเทศพร้อมแลกเปลี่ยนเรียนรู้เทคโนโลยีและแนวคิดการดําเนินการดังกล่าว เพื่อพัฒนาเศรษฐกิจทางด้านการเกษตรของทั้งสองประเทศระหว่างกันต่อไปในอนาคต
รัฐบาลไทย-ข่าวทำเนียบรัฐบาล-​วธ.หารือร่วม กมธ.ศาสนา ศิลปะและวัฒนธรรม ขับเคลื่อนงานศาสนา ศิลปะและวัฒนธรรม สืบทอดเทศกาล ให้เยาวชนอยู่ร่วมกันในสังคมพหุวัฒนธรรมอย่างยั่งยืน
วันพุธที่ 13 ธันวาคม 2566
​วธ.หารือร่วม กมธ.ศาสนา ศิลปะและวัฒนธรรม ขับเคลื่อนงานศาสนา ศิลปะและวัฒนธรรม สืบทอดเทศกาล ให้เยาวชนอยู่ร่วมกันในสังคมพหุวัฒนธรรมอย่างยั่งยืน
​วธ.หารือร่วม กมธ.ศาสนา ศิลปะและวัฒนธรรม ขับเคลื่อนงานศาสนา ศิลปะและวัฒนธรรม สืบทอดเทศกาล ให้เยาวชนอยู่ร่วมกันในสังคมพหุวัฒนธรรมอย่างยั่งยืน
วธ.หารือร่วม กมธ.ศาสนา ศิลปะและวัฒนธรรม ขับเคลื่อนงานศาสนา ศิลปะและวัฒนธรรม สืบทอดเทศกาล ให้เยาวชนอยู่ร่วมกันในสังคมพหุวัฒนธรรมอย่างยั่งยืน
เมื่อเร็วๆ นี้ นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม และนางเทียบจุฑา ขาวขํา ประธานคณะกรรมาธิการการศาสนา ศิลปะและวัฒนธรรม เป็นประธานการประชุมหารือร่วมกับคณะกรรมาธิการการศาสนา ศิลปะและวัฒนธรรม โดยมี นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม คณะกรรมาธิการฯ ผู้บริหารส่วนราชการและองค์การมหาชนในสังกัดกระทรวงวัฒนธรรม (วธ.) เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม ในโอกาสนี้ ทางคณะกรรมาธิการฯ ได้รับฟังนโยบาย แนวทางการดําเนินงานของกระทรวง และแลกเปลี่ยนความคิดเห็น ข้อเสนอแนะของคณะกรรมาธิการ รวมถึงได้เยี่ยมชมพื้นที่โดยรอบกระทรวงวัฒนธรรม อาทิ ร้านค้าสินค้าทางวัฒนธรรมไทย (CPOT) และการสาธิตการปฏิบัติหน้าที่ของกองพิธีการศพที่ได้รับพระราชทาน ณ อาคารเครื่องเกียรติยศ
นายเสริมศักดิ์ กล่าวว่า สําหรับการประชุมดังกล่าวมีประเด็นในการหารือที่สําคัญ ได้แก่ 1. แนวทางการส่งเสริมสนับสนุน เศรษฐกิจสร้างสรรค์ Soft Power ที่เกี่ยวข้องกับงานด้านวัฒนธรรม ทั้งในส่วนของการขับเคลื่อนเศรษฐกิจเชิงวัฒนธรรม และเศรษฐกิจสร้างสรรค์ การส่งเสริมภูมิปัญญาชาวบ้าน เอกลักษณ์และแบบวิถีชีวิตไทยที่มีความสอดคล้องกับการท่องเที่ยวเชิงอนุรักษ์และการท่องเที่ยวเชิงสุขภาพ 2. แนวทางการแก้ไขปัญหาและอุปสรรคในการขับเคลื่อนและผลักดัน โบราณสถานและมรดกทางวัฒนธรรมไทยที่สามารถดําเนินการขอขึ้นทะเบียนมรดกโลก 3. แนวทางการส่งเสริมพหุวัฒนธรรมเพื่อสร้างสันติภาพในสังคมไทย โดยการสืบทอดเทศกาลพื้นถิ่น และเทศกาลสําคัญทางศาสนาต่างๆ รวมถึงการส่งเสริมให้เยาวชนอยู่ร่วมกันของสังคมพหุวัฒนธรรมอย่างยั่งยืน 4. แนวทางการแก้ไขปัญหาข้อกฎหมายที่เกี่ยวข้องต่อการดําเนินงานด้านการศาสนา ศิลปะและวัฒนธรรม และกฎหมายที่เกี่ยวข้องกับการส่งเสริมการดําเนินงานให้มีประสิทธิภาพยิ่งขึ้น
ทั้งนี้ วธ.เป็นหน่วยงานหนึ่งในการขับเคลื่อนนโยบายรัฐบาล Soft Power 11 อุตสาหกรรมสร้างสรรค์ เช่น ภาพยนตร์ ซีรี่ย์และแอนิเมชัน อาหาร ท่องเที่ยว ศิลปะและศิลปะการแสดง เฟสติวัลระดับโลกและเทศกาลประเพณี เพื่อสนับสนุน Thailand Creative Content Agency (THACCA) และ 1 ครอบครัว 1 Soft Power (One Family One Soft Power (OFOS) ส่งเสริมงานเทศกาลประเพณีระดับท้องถิ่นสู่ระดับโลก ท่องเที่ยวเชิงวัฒนธรรมกระตุ้นเศรษฐกิจ สร้างงาน สร้างรายได้แก่ชุมชนและประเทศ
รัฐบาลไทย-ข่าวทำเนียบรัฐบาล-รัฐบาลใส่ใจประชาชน หลายกระทรวงขานรับนโยบาย "ลดค่าใช้จ่าย​ เพิ่มรายได้ใส่กระเป๋า" แก้ปัญหาให้ประชาชนทุกมิติ
วันพฤหัสบดีที่ 14 ธันวาคม 2566
14/12/2566
รัฐบาลใส่ใจประชาชน หลายกระทรวงขานรับนโยบาย "ลดค่าใช้จ่าย​ เพิ่มรายได้ใส่กระเป๋า" แก้ปัญหาให้ประชาชนทุกมิติ
รัฐบาลใส่ใจประชาชน หลายกระทรวงขานรับนโยบาย "ลดค่าใช้จ่าย​ เพิ่มรายได้ใส่กระเป๋า" แก้ปัญหาให้ประชาชนทุกมิติ
วันนี้ 14 ธ.ค. 66 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวว่า ทันทีที่รัฐบาลเตรียมพิจารณาอัตราค่าจ้างขั้นต่ําประจําปี 2567 เพื่อเพิ่มรายได้ให้ประชาชน นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) และ​ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม​ ก็พร้อมสนับสนุนนโยบายของรัฐบาล
โดยกระทรวง พม. จะเข้าไปดูแลประชาชนกลุ่มเปราะบาง ให้เหลือเงินในกระเป๋ามากขึ้น ในมิติของการลดค่าใช้จ่าย ที่กระทรวงจะนํางบประมาณเข้าไปดูแลเด็กแรกเกิดถึง 6 ขวบ เข้าไปดูแลผู้สูงอายุคนพิการ ปรับปรุงที่อยู่อาศัยบ้านพัก และสวัสดิการต่างๆอีกหลายอย่าง
นอกจากนี้กระทรวงอุตสาหกรรมยังถือเป็นกําลังสําคัญ​ ในการเพิ่มรายได้ให้ SME โดยใช้กลไก​ SME.bank ซึ่งตอนนี้เข้าใกล้เป้าหมายปล่อยสินเชื่อ 72,000 รายภายในสิ้นปี​ 2566​ มากขึ้นทุกที
ขณะที่กระทรวงพลังงานเตรียมเสนอที่ประชุม ครม.ลดค่าไฟฟ้างวด ม.ค. – เม.ย. 2567 ช่วยเหลือ กลุ่มเปราะบาง ที่ใช้ไฟฟ้าไม่เกิน 300 หน่วย
"ยังมีอีกหลายกระทรวงที่มีนโยบายในการช่วยเหลือประชาชนทุกกลุ่ม และทําให้เห็นว่ารัฐบาลชุดนี้มีความตั้งใจจริงในการทํางานร่วมกันเพื่อแก้ปัญหาประชาชนจากทุกมิติ ไม่ว่าจะเรื่องการลดค่าใช้จ่ายเพิ่มรายได้ และการปลดหนี้ให้กับประชาชน เพราะปากท้องของประชาชนเป็นเรื่องที่สําคัญที่สุด" รัดเกล้า​ กล่าว
.....
รัฐบาลไทย-ข่าวทำเนียบรัฐบาล-กรมส่งเสริมการปกครองท้องถิ่นเปิดสอบเพื่อบรรจุและแต่งตั้งข้าราชการ 6 ตำแหน่ง 230 อัตรา สมัครผ่านออนไลน์ 21ธ.ค.66 - 12ม.ค.67
วันพฤหัสบดีที่ 14 ธันวาคม 2566
14/12/2566
กรมส่งเสริมการปกครองท้องถิ่นเปิดสอบเพื่อบรรจุและแต่งตั้งข้าราชการ 6 ตําแหน่ง 230 อัตรา สมัครผ่านออนไลน์ 21ธ.ค.66 - 12ม.ค.67
กรมส่งเสริมการปกครองท้องถิ่นเปิดสอบเพื่อบรรจุและแต่งตั้งข้าราชการ 6 ตําแหน่ง 230 อัตรา สมัครผ่านออนไลน์ 21ธ.ค.66 - 12ม.ค.67 สอบเพิ่มเติมได้ที่ https://www.dla.go.th/upload/ebook/column/2566/12/24642_27622.pdf
น.ส.ไตรศุลี ไตรสรณกุล เลขานุการ รมว.มหาดไทย และโฆษกกระทรวงมหาดไทย กล่าวว่า กรมส่งเสริมการปกครองท้องถิ่น (สถ.) กระทรวงมหาดไทย ได้ออกประกาศรับสมัครสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการพลเรือนสามัญ 6 ตําแหน่ง จํานวน 230 อัตรา โดยจะรับสมัครผ่านระบบออนไลน์ที่เว็บไซต์ https://dla.thaijobjob.com ระหว่างวันที่ 21 ธ.ค. 66 – 12 ม.ค. 67 ตลอด 24 ชั่วโมง ไม่เว้นวันหยุดราชการ โดยจะมีค่าธรรมเนียมสมัครสอบ 380 บาท แยกเป็นค่าธรรมเนียมสอบ 350 บาท และค่าธรรมเนียมธนาคารรวมค่าบริการทางอินเตอร์เน็ต 30 บาท จากนั้นจะประกาศรายชื่อผู้สมัครสอบ วัน เวลา สถานที่สอบ และระเบียบเกี่ยวกับการสอบในเว็บไซต์ https://dla.thaijobjob.com ช่องทางเดียวกับการรับสมัครสอบ
สําหรับตําแหน่งที่ สถ. จะบรรจุแต่งตั้งทั้ง 6 ตําแหน่ง 230 อัตรา แยกเป็นดังนี้ 1) นักส่งเสริมการปกครองท้องถิ่นปฏิบัติการ จํานวน 45 อัตรา 2) นิติกรปฏิบัติการ จํานวน 10 อัตรา 3) นักวิชาการเงินและบัญชีปฏิบัติการ จํานวน 10 อัตรา 4) เจ้าพนักงานส่งเสริมการปกครองท้องถิ่นปฏิบัติงาน จํานวน 70 อัตรา 5) เจ้าพนักงานการเงินและบัญชีปฏิบัติงาน จํานวน 60 อัตรา 6) เจ้าพนักงานธุรการปฏิบัติงาน จํานวน 35 อัตรา
น.ส.ไตรศุลี กล่าวว่า ผู้สมัครสามารถสมัครสอบได้เพียง 1 ตําแหน่งเท่านั้น โดยต้องมีคุณวุฒิการศึกษาตรงกับคุณสมบัติเฉพาะตําแหน่ง สําเร็จการศึกษาและได้รับอนุมัติให้สําเร็จการศึกษาภายในวันปิดรับสมัคร คือวันที่ 12 ม.ค. 67 และผู้สมัครจะต้องเป็นผู้สอบผ่านการวัดความรู้ความสามารถทั่วไปของสํานักงาน ก.พ. (ภาค ก) ตามระดับวุฒิการศึกษาที่สมัครของแต่ละตําแหน่ง หรือ หากอยู่ระหว่างรอผลสอบภาค ก ก็สามารถสมัครสอบข้อเขียนได้ โดยเมื่อสอบผ่านข้อเขียนแล้วให้นําหลักฐานว่าเป็นผู้สอบผ่าน ภาค ก ส่งต่อ สถ. ในวันสอบสัมภาษณ์ต่อไป
นอกจากนี้ ผู้สมัครจะต้องมีคุณสมบัติทั่วไปนั่นคือ เป็นผู้มีสัญชาติไทย อายุไม่ต่ํากว่า 18 ปี และเป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขด้วยบริสุทธิ์ใจ พร้อมกับไม่มีลักษณะต้องห้ามตาม พ.ร.บ.ระเบียบข้าราชการพลเรือน พ.ศ. 2551 เช่น เป็นผู้ดํารงตําแหน่งทางการเมือง เป็นคนไร้ความสามารถ เสมือนไร้ความสามารถ วิกลจริต จิตฟั่นเฟือน หรือเป็นโรคตามที่กําหนดในกฎ ก.พ. เป็นผู้อยู่ระหว่างถูกพักราชการ หรือให้ออกจากราชการไว้ก่อน บกพร่องในศีลธรรมอันดีจนเป็นที่รังเกียจของสังคม เป็นบุคคลล้มละลาย เป็นผู้เคยได้รับโทษจําคุกโดยคําพิพากษาถึงที่สุดให้จําคุกเพราะกระทําผิดทางอาญาเว้นแต่เป็นโทษสําหรับความผิดกระทําโดยประมาท หรือลหุโทษ เป็นต้น
ทั้งนี้ ผู้สนใจสามารถศึกษารายละเอียดหลักเกณฑ์การสมัครสอบเพิ่มเติมได้ที่ https://www.dla.go.th/upload/ebook/column/2566/12/24642_27622.pdf
รัฐบาลไทย-ข่าวทำเนียบรัฐบาล-รอง นรม. อนุทิน เป็นประธานพิธีรับพระราชทานเหรียญลูกเสือสดุดี และเหรียญลูกเสือยั่งยืน เน้นย้ำ "กิจการลูกเสือ" เป็นกระบวนการสำคัญในการพัฒนาเด็กและเยาวชนให้มีระเบียบวินัย สร้างความรู้
วันพฤหัสบดีที่ 14 ธันวาคม 2566
14/12/2566
รอง นรม. อนุทิน เป็นประธานพิธีรับพระราชทานเหรียญลูกเสือสดุดี และเหรียญลูกเสือยั่งยืน เน้นย้ํา "กิจการลูกเสือ" เป็นกระบวนการสําคัญในการพัฒนาเด็กและเยาวชนให้มีระเบียบวินัย สร้างความรู้
รอง นรม. อนุทิน เป็นประธานพิธีรับพระราชทานเหรียญลูกเสือสดุดี และเหรียญลูกเสือยั่งยืน เน้นย้ํา "กิจการลูกเสือ" เป็นกระบวนการสําคัญในการพัฒนาเด็กและเยาวชนให้มีระเบียบวินัย สร้างความรู้รักสามัคคีในหมู่คณะ มีความจงรักภักดีต่อสถาบันชาติ ศาสนา พระมหากษัตริย์
วันนี้ (14 ธ.ค. 66) เวลา 10.00 น. ที่หอประชุมคุรุสภา กระทรวงศึกษาธิการ เขตดุสิต กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เป็นประธานในพิธีรับพระราชทานเหรียญลูกเสือสดุดี ชั้นที่ 2 และชั้นที่ 3 ประจําปี 2562 และเหรียญลูกเสือยั่งยืน ประจําปี 2563 - 2564 เบื้องหน้าพระบรมฉายาลักษณ์พระบาทสมเด็จพระเจ้าอยู่หัว โดยมี พลตํารวจเอก เพิ่มพูน ชิดชอบ รัฐมนตรีว่าการกระทรวงศึกษาธิการ ในฐานะประธานคณะกรรมการบริหารลูกเสือแห่งชาติ นายพรพจน์ เพ็ญพาส รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายสุเทพ แก่งสันเทียะ เลขาธิการสภาการศึกษา รักษาราชการแทนปลัดกระทรวงศึกษาธิการ ว่าที่ร้อยตรี ธนุ วงษ์จินดา เลขาธิการคณะกรรมการอาชีวศึกษา รักษาราชการแทนเลขาธิการคณะกรรมการการศึกษาขั้นพื้นฐาน ผู้บริหารระดับสูงของกระทรวงศึกษาธิการ คณะกรรมการบริหารลูกเสือแห่งชาติ กรรมการผู้ทรงคุณวุฒิสภาลูกเสือไทย และบุคลากรทางการลูกเสือ ร่วมในพิธี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวว่า ขอแสดงความชื่นชมและเป็นกําลังใจให้แก่บรรดาผู้ที่ได้รับพระราชทานเหรียญลูกเสือสดุดีและเหรียญลูกเสือยั่งยืนทุกท่าน ทั้งนี้ "กิจการลูกเสือ" เป็นกระบวนการสําคัญในการพัฒนาเด็กและเยาวชนให้มีระเบียบวินัย สร้างความรู้รักสามัคคีในหมู่คณะ มีความจงรักภักดีต่อสถาบันชาติ ศาสนา พระมหากษัตริย์ ปลูกจิตสํานึกการอยู่ร่วมกันในสังคมอย่างเกื้อกูลและช่วยเหลือซึ่งกันและกัน ซึ่งสิ่งเหล่านี้ถือเป็นคุณสมบัติพื้นฐานที่เสริมสร้างให้เด็กและเยาวชนเป็นพลเมืองที่มีคุณภาพ และเป็นกําลังสําคัญในการพัฒนาประเทศในอนาคต
"หวังเป็นอย่างยิ่งว่า บรรดาผู้ที่ได้รับพระราชทานเหรียญลูกเสือสดุดี และเหรียญลูกเสือยั่งยืนในวันนี้ จะได้ธํารงรักษาคุณความดีที่ได้ปฏิบัติมา และรวมพลังทุ่มเทการปฏิบัติภารกิจงานลูกเสือให้สัมฤทธิ์ผลดังเจตนารมณ์ตามคําปฏิญาณของลูกเสือ เพื่อเป็นแบบอย่างที่ดีแก่เยาวชนลูกเสือรุ่นหลัง และเพื่อประโยชน์ต่อการพัฒนาประเทศให้เจริญรุ่งเรือง นอกจากท่านจะได้อุทิศตนโดยปฏิบัติภารกิจของลูกเสือให้เกิดผลสําเร็จอย่างดียิ่ง จนเป็นที่ประจักษ์ และได้รับการยกย่องสรรเสริญแล้ว การได้รับพระราชทานเหรียญลูกเสือสดุดีและเหรียญลูกเสือยั่งยืนในวันนี้ จึงเป็นการประกาศคุณความดี และเป็นเกียรติประวัติสําหรับตนเองและวงศ์ตระกูลสืบไป" นายอนุทินฯ กล่าวเพิ่มเติม
รัฐบาลไทย-ข่าวทำเนียบรัฐบาล-“สุริยะ” กำชับหน่วยงานคมนาคมให้บริการ “รถสาธารณะ” ตรวจเข้มพนักงานขับรถ หากพบความผิดปกติระงับการขับทันที พร้อมเน้นย้ำความปลอดภัยของประชาชน สั่งเตรียมรถโดยสารให้เพียงพอ
วันพฤหัสบดีที่ 14 ธันวาคม 2566
“สุริยะ” กําชับหน่วยงานคมนาคมให้บริการ “รถสาธารณะ” ตรวจเข้มพนักงานขับรถ หากพบความผิดปกติระงับการขับทันที พร้อมเน้นย้ําความปลอดภัยของประชาชน สั่งเตรียมรถโดยสารให้เพียงพอ
“สุริยะ” กําชับหน่วยงานคมนาคมให้บริการ “รถสาธารณะ” ตรวจเข้มพนักงานขับรถ - เช็กสุขภาพ - วัดไข้ หากพบความผิดปกติระงับการขับทันที พร้อมเน้นย้ําความปลอดภัยของประชาชน สั่งเตรียมรถโดยสารให้เพียงพอ อํานวยความสะดวกในการเดินทาง หวังลดอุบัติเหตุช่วงเทศกาลฯ
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า ในช่วงเทศกาลปีใหม่ 2567 ระหว่างวันที่ 29 ธันวาคม 2566 - 4 มกราคม 2567 นั้น กระทรวงคมนาคม คาดการณ์ว่าปริมาณการเดินทางด้วยระบบขนส่งสาธารณะจะมีรวม 15.84 ล้านคน เพิ่มขึ้นเฉลี่ย 12.33% แบ่งเป็นระบบขนส่งสาธารณะในกรุงเทพฯ - ปริมณฑล 14.1 ล้านคน เพิ่มขึ้น 14.67% และการเดินทางระหว่างจังหวัด 1.8 ล้านคน ลดลง 3.34%
ทั้งนี้ ตนจึงได้กําชับหน่วยงานในสังกัดกระทรวงคมนาคมด้านการให้บริการระบบขนส่งสาธารณะ อาทิ บริษัท ขนส่ง จํากัด (บขส.) และหน่วยงานอื่น ๆ ที่เกี่ยวข้อง ให้ตรวจเข้มผู้ขับขี่รถสาธารณะ และรถสาธารณะ เพื่อความปลอดภัย และป้องกันอุบัติเหตุทางท้องถนนที่อาจจะเกิดขึ้น อีกทั้งได้กําชับให้ระบบขนส่งสาธารณะต้องมีความพร้อมในการให้บริการประชาชนอย่างเพียงพอ สะดวก ปลอดภัย และไม่มีผู้โดยสารตกค้าง
นอกจากนี้ ได้มอบหมายให้หน่วยงานที่เกี่ยวข้องจัดมาตรการคุมเข้มรถสาธารณะ เพื่อป้องกัน การเกิดอุบัติเหตุที่อาจจะเกิดขึ้น โดยเพิ่มความเข้มงวดในการตรวจวัดระดับแอลกอฮอล์ สารเสพติด และสุขภาพ รวมถึงการตรวจวัดไข้ของพนักงานขับรถ หากพบว่ามีไข้หรือสิ่งผิดปกติกับร่างกาย จะห้ามไม่ให้ขับรถสาธารณะโดยทันที ดังนั้น ทุกหน่วยงานต้องอํานวยความสะดวกการเดินทางให้กับประชาชนในทุกพื้นที่อย่างเคร่งครัดและคํานึงถึงประชาชนเป็นสําคัญ
ขณะเดียวกัน กระทรวงคมนาคมได้จัดตั้งศูนย์อํานวยการป้องกันและลดอุบัติเหตุทางถนนช่วงเทศกาลฯ รวมถึงรณรงค์ขับขี่ปลอดภัยในช่วงดังกล่าว เพื่อป้องกันและลดอุบัติเหตุทางถนน ควบคู่กับการลดปัจจัยเสี่ยงอุบัติเหตุต่าง ๆ บนท้องถนนในทุกมิติ โดยกําหนดเป้าหมายเพื่อลดจํานวนการเกิดอุบัติเหตุให้ได้มากที่สุด โดยเฉพาะทางถนน อันเป็นสาเหตุหลักของการสูญเสียชีวิตและทรัพย์สินของประชาชน
นายสุริยะ กล่าวต่อว่า กําชับให้หน่วยงานในสังกัดกระทรวงคมนาคม นําเทคโนโลยี เช่น กล้อง CCTV ระบบ GPS มาช่วยกํากับดูแลความปลอดภัยทางถนน นําระบบ AIS/VMS มาช่วยกํากับดูแลความปลอดภัยทางน้ํา เป็นต้น รวมถึงตรวจสอบ ปรับปรุง และจัดอุปกรณ์ความปลอดภัยบริเวณจุดเสี่ยงที่เกิดอุบัติเหตุซ้ําซ้อน และรณรงค์สร้างความตระหนักรู้
นอกจากนี้ ขอความร่วมมือประชาชนปฏิบัติตามกฎหมาย รักษาวินัยจราจร และระมัดระวังเพื่อให้เกิดความปลอดภัยในการเดินทาง โดยเน้นการลดพฤติกรรมเสี่ยงในการขับขี่ “ไม่ขับเร็ว - คาดเข็มขัดนิรภัย - สวมหมวกนิรภัย - ดื่มไม่ขับ - ง่วงไม่ขับ - ไม่ขับรถย้อนศร” รวมถึงการสวมเสื้อชูชีพทุกครั้งที่สัญจรทางน้ํา และเพิ่มความระมัดระวังเมื่อเดินทางผ่านจุดเสี่ยง เช่น บริเวณจุดตัดรถไฟ เป็นต้น
รัฐบาลไทย-ข่าวทำเนียบรัฐบาล-การประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ ๕๐ ปี  ความสัมพันธ์อาเซียน-ญี่ปุ่น ของนายเศรษฐา   ทวีสิน นายกรัฐมนตรี
วันพฤหัสบดีที่ 14 ธันวาคม 2566
การประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ ๕๐ ปี  ความสัมพันธ์อาเซียน-ญี่ปุ่น ของนายเศรษฐา   ทวีสิน นายกรัฐมนตรี
ระหว่างวันที่ 14-19 ธันวาคม 2566
การประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ ๕๐ ปี
​ความสัมพันธ์อาเซียน-ญี่ปุ่น ของนายเศรษฐาทวีสิน นายกรัฐมนตรี
นายกฯ ให้สัมภาษณ์ก่อนเดินทางญี่ปุ่น พร้อมพูดคุย กระชับความร่วมมือไทย ญี่ปุ่น การค้าการลงทุน พร้อมพูดคุยนักธุรกิจยานยนต์ สนับสนุนการลงทุนเพิ่มโดยเฉพาะอย่างยิ่งธุรกิจยานยนต์อีวี
รัฐบาลไทย-ข่าวทำเนียบรัฐบาล-“รมช.คลัง” เยี่ยมชมบูธธนาคารกรุงไทย ในงาน Money Expo 2023 กรุงเทพ
วันพฤหัสบดีที่ 14 ธันวาคม 2566
14/12/2566
“รมช.คลัง” เยี่ยมชมบูธธนาคารกรุงไทย ในงาน Money Expo 2023 กรุงเทพ
รมช.คลัง ในฐานะประธานเปิดงานมหกรรมการเงินส่งท้ายปี ครั้งที่ 6 MONEY EXPO 2023 YEAR-END ให้เกียรติเยี่ยมชมบูธธนาคารกรุงไทย จัดขึ้นภายใต้แนวคิด “Growing Together for Sustainability เคียงข้างไทย สู่ความยั่งยืน”
นายกฤษฎา จีนะวิจารณะ รัฐมนตรีช่วยว่าการกระทรวงการคลัง ในฐานะประธานเปิดงานมหกรรมการเงินส่งท้ายปี ครั้งที่ 6 MONEY EXPO 2023 YEAR-END ให้เกียรติเยี่ยมชมบูธธนาคารกรุงไทย จัดขึ้นภายใต้แนวคิด “Growing Together for Sustainability เคียงข้างไทย สู่ความยั่งยืน” เพื่อให้ลูกค้า ประชาชน และผู้ประกอบธุรกิจในกรุงเทพฯ และปริมณฑลเข้าถึงบริการทางการเงินแบบครบวงจร ครอบคลุมทั้งผลิตภัณฑ์เงินฝาก สินเชื่อ ประกัน และการลงทุน พร้อมโปรโมชันและสิทธิประโยชน์มากมาย โดยมีนายกฤษณ์ ฉมาภิสิษฐ ผู้บริหารสายงานสื่อสารและภาพลักษณ์องค์กร ธนาคารกรุงไทย ให้การต้อนรับ
ธนาคารส่งเสริมการออม ด้วย เงินฝาก Krungthai NEXT Savings เปิดบัญชีง่ายๆ ผ่านแอปพลิเคชัน Krungthai NEXT ดอกเบี้ยสูง 1.50% ต่อปี เงินฝากประจําพิเศษ 14 เดือน ดอกเบี้ย 2% ต่อปี และ เงินฝากเกษียณรับทรัพย์ ดอกเบี้ย 1.5% ต่อปี นาน 3 ปี สนับสนุนลูกค้าบุคคลเข้าถึงแหล่งเงินทุนผ่าน สินเชื่อกรุงไทย Smart Money สําหรับผู้มีรายได้ประจํา ไม่ต้องมีหลักทรัพย์ หรือบุคคลค้ําประกัน วงเงินกู้สูงสุด 5 เท่าของรายได้ ผ่อนนานสูงสุด 5 ปี สินเชื่ออเนกประสงค์สําหรับข้าราชการและพนักงานรัฐวิสาหกิจ ที่มีเงินเดือน 13,000 บาทขึ้นไป วงเงินกู้สูงสุด 2 ล้านบาท ดอกเบี้ยพิเศษเริ่มต้น 7.82% ต่อปี ผ่อนนานสูงสุด 20 ปี ไม่ต้องมีหลักทรัพย์ค้ําประกัน
เสริมสภาพคล่องลูกค้าธุรกิจด้วย สินเชื่อ SME ไซส์เล็ก ดอกเบี้ยเริ่มต้น 4% ต่อปี วงเงินกู้สูงสุด 3 ล้านบาท ไม่ต้องใช้หลักประกัน ผ่อนนานสูงสุด 7 ปี ติดปีกให้ธุรกิจบินสูง ด้วยสินเชื่อ SME วงเงินสูง X3 รับวงเงินสูงสุด 3 เท่าของมูลค่าหลักประกัน สูงสุดไม่เกิน 20 ล้านบาท ดอกเบี้ยเริ่มต้น MRR+2.5% ต่อปี ผ่อนนานสูงสุด 7 ปี
ภายในงาน ยังมีเทศกาลลดหย่อนภาษีปี 2566 คืนกําไรให้กับลูกค้า รวมผลิตภัณฑ์ประกันและการลงทุน พร้อมสิทธิ์ในการลดหย่อนภาษี แบบจัดเต็ม ปังทุกโปร ทั้งผลิตภัณฑ์ประกันชีวิต ผลิตภัณฑ์ประกันวินาศภัย ผลิตภัณฑ์กองทุนรวม สอบถามรายละเอียดเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111 หรือ www.krungthai.com
รัฐบาลไทย-ข่าวทำเนียบรัฐบาล-ดีอี เปิดสัมมนา“คดีภัยออนไลน์” สร้างภูมิคุ้มกัน
วันพฤหัสบดีที่ 14 ธันวาคม 2566
ดีอี เปิดสัมมนา“คดีภัยออนไลน์” สร้างภูมิคุ้มกัน
ดีอี เปิดสัมมนา“คดีภัยออนไลน์” สร้างภูมิคุ้มกัน
วันนี้ (14 ธันวาคม 2566) นายเอกพงษ์ หริ่มเจริญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอี) เป็นประธานในพิธีเปิดงานสัมมนาสําหรับประชาชนทั่วไป ผู้ให้บริการอินเทอร์เน็ต เครือข่ายเฝ้าระวังภัยออนไลน์ภาครัฐและเอกชน ในหัวข้อ “คดีภัยออนไลน์” จัดโดย กองป้องกันและปราบปราม การกระทําความผิดทางเทคโนโลยีสารสนเทศ สํานักงานปลัดกระทรวงดิจิทัลเพื่อเศรษฐกิจและสังคม ซึ่งปัจจุบันมีจํานวนคดีออนไลน์ ที่ต้องการให้กระทรวงดิจิทัลฯ ตรวจสอบ จํานวน 32,000 เรื่อง อาทิ การหลอกลวง การปลอมแปลง การโพสต์ กลั่นแกล้ง การโพสต์ข้อความเพื่อเกิด ความวุ่นวายในสังคม (Fake News) การขายของที่ผิดกฎหมายในโลกออนไลน์ เป็นต้น งานสัมมนาครั้งนี้ จัดขึ้นเพื่อประชาสัมพันธ์เผยแพร่องค์ความรู้ สร้างความเข้าใจ ถึงแนวทางการป้องกันภัยออนไลน์ ให้กลุ่มเป้าหมาย และเพิ่มความปลอดภัย ไม่ให้ตกเป็นเหยื่อของมิจฉาชีพที่กระทําผิดต่อกฎหมายบนโลกออนไลน์ ณ ห้องประชุม Blue Box โรงแรมบลูแรบบิท จังหวัดจันทบุรีกระทรวงดิจิทัลฯ ตรวจสอบ จํานวน 32,000 เรื่อง และมีแนวโน้มทวีความรุนแรง ส่งผลกระทบต่อประชาชนในสังคมเพิ่มมากขึ้น จึ้งจัดงานนี้ขึ้นเพื่อประชาสัมพันธ์เผยแพร่องค์ความรู้ สร้างความเข้าใจ ถึงแนวทางการป้องกันภัยออนไลน์ ให้กลุ่มเป้าหมาย และเพิ่มความปลอดภัย ไม่ให้ตกเป็นเหยื่อของมิจฉาชีพที่กระทําผิดต่อกฎหมายบนโลกออนไลน์ โดยมี นางสาวธนิสสรา ลิ้นสุวรรณ ผู้อํานวยการกลุ่มงานประสานงานด้านกฎระเบียบ กล่าวรายงาน ณ ห้องประชุม Blue Box โรงแรมบลูแรบบิท จังหวัดจันทบุรี
__________________
รัฐบาลไทย-ข่าวทำเนียบรัฐบาล-กองทัพบก เปิดรับสมัครทหารกองเกินเข้ารับราชการทหารกองประจำการ โดยวิธีร้องขอ (กรณีพิเศษ) ด้วยระบบออนไลน์ ประจำปี 2567
วันพฤหัสบดีที่ 14 ธันวาคม 2566
กองทัพบก เปิดรับสมัครทหารกองเกินเข้ารับราชการทหารกองประจําการ โดยวิธีร้องขอ (กรณีพิเศษ) ด้วยระบบออนไลน์ ประจําปี 2567
จึงขอเชิญชวนน้องๆ ชายไทยที่มีคุณสมบัติครบตามเกณฑ์ที่กําหนด ร้องขอ (สมัครใจ) เข้าเป็นทหารกองประจําการ สมัครด้วยตนเองที่ https://rcm.rta.mi.th
รัฐบาลไทย-ข่าวทำเนียบรัฐบาล-QUOTE of the day : สวัสดิการกำลังพลชั้นผู้น้อย
วันพฤหัสบดีที่ 14 ธันวาคม 2566
QUOTE of the day : สวัสดิการกําลังพลชั้นผู้น้อย
"...การแก้ปัญหาหนี้ของกําลังพล
เบื้องต้นให้ทําระบบของรัฐบาลก่อน
แล้วค่อยมาดูในส่วนที่ต้องเพิ่มรายได้
และลดรายจ่ายให้ทหาร...ซึ่งเรากําลังทําอยู่
พบว่า...กําลังพลชั้นผู้น้อยเป็นหนี้
ไม่ต่างกับข้าราชการชั้นกระทรวงอื่นๆ
ซึ่งเราก็จําเป็นต้องดูแลเขา
แนวทางที่ถูกต้อง ที่เราต้องทํา คือ
เราต้องเพิ่มรายได้ สวัสดิการ และลดรายจ่าย..."
สุทิน คลังแสง
รัฐมนตรีว่าการกระทรวงกลาโหม
12 พฤศจิกายน 2566
#นโยบาย รมว.กห. : ยกระดับสวัสดิการกําลังพล
อัลบั้มภาพ
prev
next
ข่าวที่เกี่ยวข้อง
“พัชรวาท” ปลุกคนไทยรักษ์โลก เปลี่ยนไลฟ์สไตล์เป็นมิตรกับสิ่งแวดล้อม “เปลี่ยนเรา เปลี่ยนโลก ลดโลกเดือด” เนื่องในวันสิ่งแวดล้อมไทย และวัน ทสม. แห่งชาติ ปี 2566
รัฐมนตรีว่าการกระทรวงกลาโหมเยี่ยมชมบูธสํานักงานปลัดกระทรวงกลาโหมและสมาคมภริยาข้าราชการสํานักงานปลัดกระทรวงกลาโหม และเหล่าทัพ ในงานกาชาด ประจําปี ๒๕๖๖ ณ สวนลุมพินี
รอง นรม. อนุทิน เป็นประธานพิธีรับพระราชทานเหรียญลูกเสือสดุดี และเหรียญลูกเสือยั่งยืน เน้นย้ํา "กิจการลูกเสือ" เป็นกระบวนการสําคัญในการพัฒนาเด็กและเยาวชนให้มีระเบียบวินัย สร้างความรู้
รอง นรม.อนุทิน กล่าวสุนทรพจน์ ในพิธีเปิดงานประชุมวิชาการนานาชาติ The 5th Asia Oceanian Congress of NeuroRehabilitation 2023 (AOCNR 2023) มุ่งมั่นยกระดับการแพทย์ระบบประสาทของประเทศ
โฆษกมหาดไทยเชิญชวนภาคเอกชนใช้แอปพลิเคชัน ThaID พิสูจน์ ยืนยันตัวตนผู้รับบริการ กรณีไม่สามารถตรวจบัตรประชาชนตัวจริง ย้ํา น่าเชื่อถือ ใช้งานง่าย ไม่ยุ่งยาก
รัฐบาลไทย-ข่าวทำเนียบรัฐบาล-“พวงเพ็ชร ”เอาจริง ลั่นเช็คบิลสถานะกองทุนหมู่บ้าน  ดันคนรุ่นใหม่คุมกองทุนทั่วประเทศ
วันพฤหัสบดีที่ 14 ธันวาคม 2566
14/12/2566
“พวงเพ็ชร ”เอาจริง ลั่นเช็คบิลสถานะกองทุนหมู่บ้าน  ดันคนรุ่นใหม่คุมกองทุนทั่วประเทศ
“พวงเพ็ชร ”เอาจริง ลั่นเช็คบิลสถานะกองทุนหมู่บ้าน  ดันคนรุ่นใหม่คุมกองทุนทั่วประเทศ
วันนี้ (14 ธันวาคม 2566) เวลา 10.00 น. นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานการประชุมคณะอนุกรรมการบริหารกองทุนหมู่บ้านและชุมชนเมืองแห่งชาติ ครั้งที่ 1/2566 โดยมี นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ (สทบ.) พร้อมด้วยคณะอนุกรรมการเข้าร่วม
วันนี้ถือเป็นครั้งแรกที่คณะอนุกรรมการชุดใหม่ได้ประชุมร่วมกัน ซึ่งนายสมศักดิ์ เทพสุทิน รองนายกรัฐมนตรี ได้ลงนามแต่งตั้งคณะอนุกรรมการ เมื่อวันที่ 22 พฤศจิกายน 2566 โดยมี นางพวงเพ็ชร ชุนละเอียด รัฐมนตรีประจําสํานักนายกรัฐมนตรีเป็นประธาน สํานักงานกองทุนหมู่บ้านและชุมชนเมืองแห่งชาติ (สทบ.) ได้รายงานการดําเนินงานของกองทุนฯ รวมถึงโครงการสําคัญที่รัฐบาลขับเคลื่อน เช่น โครงการสร้างการรับรู้เพื่อกระตุ้นให้เกิดการลงทะเบียน และพัฒนาระบบการลงทะเบียนเข้าร่วมศูนย์บ่มเพาะ One Family One Soft Power (OFOS) ภายใต้ยุทธศาสตร์ซอฟท์พาวเวอร์แห่งชาติ และ โครงการ “โคเงินล้าน” นําร่อง ระยะที่ 1 รวมถึงได้รายงานการขับเคลื่อนการดําเนินงานของกองทุนชุมชนเมือง ในพื้นที่ และการดําเนินงานของกองทุนหมู่บ้านและชุมชนเมืองทั่วประเทศ
นางพวงเพ็ชร กล่าวว่า จากรายงานการดําเนินงาน พบว่ามีหลายกองทุนที่ไม่มีการดําเนินงานแล้ว บางกองทุนประสบปัญหาและต้องการความช่วยเหลือ บางกองทุนมีการบริหารจัดการที่ดี จึงได้สั่งการให้ สทบ. เร่งดําเนินการสํารวจ เพื่อจัดระดับมาตรฐานการดําเนินงานของกองทุน คัดเกรดกองทุนทั่วประเทศ เพื่อนํามาพิจารณาแนวทางการสนับสนุนและให้ความช่วยเหลือ ส่วนกองทุนที่ No Active หรือ ไม่มีการดําเนินงานแล้ว อาจต้องพิจารณาหาตัวบทกฎหมายมาทบทวนว่าจะยุติการดําเนินงาน หรือปรับปรุงพัฒนาได้อย่างไร ทั้งนี้ ขอให้ตั้งคณะทํางานเพื่อขับเคลื่อนการดําเนินงานและติดตามสํารวจอย่างใกล้ชิด ขณะเดียวกันขอให้ทาง สทบ. ดําเนินโครงการต่างๆ ตามแนวทางการบริหารงานของรัฐบาล “เพิ่มรายได้ให้ชุมชน” เพื่อพลิกโฉมสู่การเป็นกองทุนหมู่บ้านและชุมชนเมืองยุคใหม่ ที่ช่วยเหลือประชาชนได้อย่างแท้จริง
รัฐบาลไทย-ข่าวทำเนียบรัฐบาล-โฆษกมหาดไทยเชิญชวนภาคเอกชนใช้แอปพลิเคชัน ThaID พิสูจน์ ยืนยันตัวตนผู้รับบริการ กรณีไม่สามารถตรวจบัตรประชาชนตัวจริง ย้ำ น่าเชื่อถือ ใช้งานง่าย ไม่ยุ่งยาก
วันพฤหัสบดีที่ 14 ธันวาคม 2566
14/12/2566
โฆษกมหาดไทยเชิญชวนภาคเอกชนใช้แอปพลิเคชัน ThaID พิสูจน์ ยืนยันตัวตนผู้รับบริการ กรณีไม่สามารถตรวจบัตรประชาชนตัวจริง ย้ํา น่าเชื่อถือ ใช้งานง่าย ไม่ยุ่งยาก
โฆษกกระทรวงมหาดไทยเชิญชวนภาคเอกชนใช้แอปพลิเคชัน ThaID พิสูจน์ ยืนยันตัวตนผู้รับบริการ กรณีไม่สามารถตรวจบัตรประชาชนตัวจริง ย้ํา น่าเชื่อถือ ใช้งานง่าย ไม่ยุ่งยาก
น.ส.ไตรศุลี ไตรสรณกุล เลขานุการ รมว.มหาดไทย และ โฆษกกระทรวงมหาดไทย กล่าวว่า กรมการปกครอง กระทรวงมหาดไทย ได้พัฒนาแอปพลิเคชัน ThaiD เพื่อให้ประชาชนแสดงบัตรประชาชนในรูปแบบดิจิทัล หรือ Digital ID ในการพิสูจน์และยืนยันตัวตนได้ เป็นการอํานวยความสะดวก สบาย สอดคล้องกับวิถีชีวิตที่ประชาชนมีการใช้ระบบดิจิทัลมากขึ้น ซึ่งที่ผ่านมากระทรวงมหาดไทยได้มีการประชาสัมพันธ์เชิญชวน ทําให้ทั้งหน่วยงานรัฐและเอกชน มีการใช้แอปพลิเคชัน ThaID เพื่อการพิสูจน์หรือยืนยันตัวตนเพิ่มขึ้นอย่างต่อเนื่อง
อย่างไรก็ตาม กระทรวงมหาดไทยยังอยากเชิญชวนกลุ่มผู้ให้บริการในภาคเ อกชนให้มีการใช้แอปพลิเคชัน ThaID เพิ่มขึ้นด้วย อาทิ ผู้ประกอบการสถานบริการซึ่งต้องตรวจสอบอายุผู้เข้ารับบริการที่ต้องไม่เป็นผู้ต่ํากว่า 20 ปี ในกรณีที่ไม่สามารถตรวจสอบบัตรประจําตัวประชาชนตัวจริงได้ สามารถจะการตรวจสอบผ่านแอปพลิเคชัน ThaID เนื่องจากเป็นช่องทางการตรวจพิสูจน์ยืนยันตัวตนที่น่าเชื่อถือทัดเทียมกับบัตรประจําตัวประชาชนตัวจริง โดยในการตรวจสอบจะต้องให้ผู้ต้องการแสดงบัตรประชาชนเปิดให้ดูจากแอปพลิเคชันเท่านั้น จะต้องไม่ใช่การถ่ายภาพ แคปจากหน้าจอคอมพิวเตอร์ หรือโทรศัพท์มือถือ
“ปัจจุบันหน่วยงานรัฐทุกหน่วยงานยอมรับการแสดงบัตรประชาชนผ่านแอปพลิเคชัน ThaID ในการพิสูจน์และยืนยันตัวตนเพื่อใช้บริการหรือการตรวจสอบต่างๆ รวมถึงการแสดงตัวก่อนขึ้นเครื่องบินด้วย จึงขอแนะนําภาคเอกชนรวมถึงสถานบริการที่ต้องตรวจสอบบัตรประชาชนผู้เข้าใช้บริการ ให้ตรวจสอบผ่านแอปพลิเคชัน ThaID เพื่อความน่าเชื่อถือ ซึ่งระบบก็ได้รับการออกแบบมาให้ใช้งานง่ายไม่ยุ่งยาก” น.ส.ไตรศุลี กล่าว
โฆษกกระทรวงมหาดไทย กล่าวว่า พร้อมกันนี้กระทรวงมหาดไทยขอชวนประชาชนทั่วไปดาวน์โหลดแอปพลิเคชัน ThaID ติดตั้งในเครื่องมือสื่อสารไว้ เพื่อความสะดวกสบายและช่วยตัดปัญหาการหลงลืมบัตรตัวจริง สามารถเปิดแสดงบัตรประจําตัวประชาชนแบบดิจิทัลได้ทุกที่ทุกเวลา
สําหรับขั้นตอนการใช้บริการแอปพลิเคชัน ThaID สามารถดาวน์โหลดแอปพลิเคชัน ทั้ง App Store ในระบบไอโอเอส (IOS) และ Play Store ในระบบแอนด์ดรอย (Android) จากนั้นสามารถลงทะเบียนได้ทั้งตนเองตามขั้นตอนที่แนะนําในแอปพลิเคชัน และเจ้าหน้าที่ ณ ที่ว่าการอําเภอ หรือสํานักงานเขตทั่วประเทศ
น.ส.ไตรศุลี กล่าวว่า ปัจจุบันระบบบริการที่ยืนยันตัวตนด้วยแอปพลิเคชัน ThaID มีหลากหลายบริการ ตัวอย่างเช่น งานทะเบียนออนไลน์ ระบบกลางการให้บริการภาครัฐ กรมการปกครอง ยื่นภาษีออนไลน์ กรมสรรพกร ระบบ Health Link สถาบันส่งเสริมการวิเคราะห์และบริหารข้อมูลขนาดใหญ่ภาครัฐ (สวข.) ระบบยื่นคําขอรับเด็กเป็นบุตรบุญธรรม แอปพลิเคชันเงินเด็ก กรมกิจการเด็กและเยาวชน ระบบการเข้าชื่อเสนอกฎหมาย สํานักเลขาธิการสภาผู้แทนราษฎร ระบบจองหมายเลขทะเบียนรถยนต์ กรมขนส่งทางบก ระบบ LandsMaps กรมที่ดิน แอปพลิเคชัน "ทางรัฐ" สํานักงานพัฒนาระบบรัฐบาลดิจิทัล ระบบร้องทุกข์ผู้บริโภค สํานักงานคณะกรรมการคุ้มครองผู้บริโภค เป็นต้น
ทั้งนี้ สามารถศึกษาข้อมูลการใช้บริการแอปพลิเคชัน ThaID เพิ่มเติมที่ https://www.bora.dopa.go.th/app-thaid/
รัฐบาลไทย-ข่าวทำเนียบรัฐบาล-เผย 11 มาตรการเร่งด่วนแก้ไขปัญหาฝุ่น PM2.5
วันพฤหัสบดีที่ 14 ธันวาคม 2566
เผย 11 มาตรการเร่งด่วนแก้ไขปัญหาฝุ่น PM2.5
.....
เผย 11 มาตรการเร่งด่วนแก้ไขปัญหาฝุ่น PM2.5
.
กระทรวงทรัพยากรธรรมชาติและสิ่งแวดล้อม ได้ดําเนินการประชุมคณะอนุกรรมการอํานวยการเพื่อการจัดการปัญหามลพิษทางอากาศ ครั้งที่ 1/66  เพื่อติดตามความก้าวหน้าการดําเนินงานเร่งด่วนตามมาตรการแก้ไขปัญหาฝุ่นพิษ PM2.5 ปี 67 ทั้งการจัดการไฟในป่า ไฟในพื้นที่เกษตรกรรม การควบคุมฝุ่นละอองในเมือง การสนับสนุนและการลงทุน รวม 11 มาตรการ
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ บินลัดฟ้าสู่แดนอาทิตย์อุทัย ร่วมการประชุมสุดยอด ASEAN-Japan
วันพฤหัสบดีที่ 14 ธันวาคม 2566
นายกฯ บินลัดฟ้าสู่แดนอาทิตย์อุทัย ร่วมการประชุมสุดยอด ASEAN-Japan
.....
นายกฯ บินลัดฟ้าสู่แดนอาทิตย์อุทัย ร่วมการประชุมสุดยอด ASEAN-Japan
.
ภารกิจนายกฯ ตั้งแต่ 14 -18 ธ.ค. 66 จะเป็นการร่วมการประชุมสุดยอดอาเซียน-ญี่ปุ่น สมัยพิเศษ เพื่อฉลองวาระครบรอบ 50 ปี ความสัมพันธ์อาเซียน-ญี่ปุ่น ณ กรุงโตเกียว ประเทศญี่ปุ่น
.
โอกาสดังกล่าว นายกฯ จะได้แสดงวิสัยทัศน์ที่เป็นประโยชน์แก่ประเทศไทย และเป็นประโยชน์ร่วมกันในภูมิภาค รวมทั้งได้ประชาสัมพันธ์นโยบายและโครงการสําคัญของไทย เช่น Landbridge การพัฒนาระบบนิเวศยานยนต์ไฟฟ้า และ soft power เป็นต้น
.
อ่านเพิ่มเติม คลิกhttps://www.thaigov.go.th/news/contents/details/76022
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดดีอี ติดตามงานด้านการต่อต้านการก่อการร้ายของไทย (Counter - Terrorism Committee Executive Directorate: CTED)
วันพฤหัสบดีที่ 14 ธันวาคม 2566
รองปลัดดีอี ติดตามงานด้านการต่อต้านการก่อการร้ายของไทย (Counter - Terrorism Committee Executive Directorate: CTED)
รองปลัดดีอี ติดตามงานด้านการต่อต้านการก่อการร้ายของไทย (Counter - Terrorism Committee Executive Directorate: CTED)
วันนี้ (14 ธันวาคม 66) นายณัฐพล ณัฏฐสมบูรณ์ รองปลัดกระทรวงดิจิทัล เพื่อเศรษฐกิจและสังคม เข้าร่วมประชุมการดําเนินงานต่อต้านการก่อการร้ายของไทยโดยคณะผู้แทนสํานักงานผู้บริหารของคณะกรรมการด้านการต่อต้านการก่อการร้ายของคณะมนตรีความมั่นคงแห่งสหประชาชาติ (Counter - Terrorism Committee Executive Directorate: CTED) ณ โรงแรมคอร์ทยาร์ด บาย แมริออท กรุงเทพฯ โดยการประชุมดังกล่าว มีวัตถุประสงค์เพื่อติดตามและประเมินผลการดําเนินการด้านการต่อต้านการก่อการร้ายของฝ่ายไทยในประเด็นต่าง ๆ โดยกระทรวงฯ ได้ให้ข้อมูลเกี่ยวกับ การดําเนินการของศูนย์ต่อต้านข่าวปลอม การติดตาม เฝ้าระวัง ข้อความในสื่อออนไลน์ รวมถึงสื่อสังคมออนไลน์ (Social Media) ตลอดจนการระงับการแพร่หลายข้อมูลที่เป็นความผิดตาม พ.ร.บ. ว่าด้วยการกระทําความผิดเกี่ยวกับคอมพิวเตอร์ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560
___________________________
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ร่วมกับบริษัท ขนส่ง จำกัด จัดรถโดยสาร 12 เส้นทาง เชื่อมต่อการเดินทางระหว่างรถโดยสาร เพื่ออำนวยความสะดวกให้ประชาชนสามารถเดินทางได้อย่างต่อเนื่อ
วันพฤหัสบดีที่ 14 ธันวาคม 2566
องค์การขนส่งมวลชนกรุงเทพ ร่วมกับบริษัท ขนส่ง จํากัด จัดรถโดยสาร 12 เส้นทาง เชื่อมต่อการเดินทางระหว่างรถโดยสาร เพื่ออํานวยความสะดวกให้ประชาชนสามารถเดินทางได้อย่างต่อเนื่อ
....
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ และนางสาวระพิพรรณ วรรณพินทุ รองกรรมการผู้จัดการใหญ่ฝ่ายบริหารการเดินรถ รักษาการแทนกรรมการผู้จัดการใหญ่ บริษัท ขนส่ง จํากัด กระทรวงคมนาคม ร่วมกันกําหนดจุดจอดรถโดยสารองค์การขนส่งมวลชนกรุงเทพ (ขสมก.) เพิ่มภายในสถานีขนส่งผู้โดยสารกรุงเทพ (จตุจักร) หรือ หมอชิต 2 เพื่ออํานวยความสะดวกให้กับประชาชนที่เดินทางจากต่างจังหวัดเข้ากรุงเทพฯ ให้สามารถเดินทางได้อย่างต่อเนื่อง โดยบริษัท ขนส่ง จํากัด (บขส.) ได้อํานวยความสะดวกด้านสถานที่จอดรถโดยสาร ชานชาลาขาเข้า สถานีขนส่งผู้โดยสารกรุงเทพ (จตุจักร) และ ขสมก. ได้จัดรถโดยสารที่วิ่งผ่านหมอชิต 2 จํานวน 12 เส้นทาง เข้ามาจอดรับ - ส่งประชาชน บริเวณชานชาลาดังกล่าว เพื่อลดเวลาเดินทางให้กับประชาชน ตามนโยบายของกระทรวงคมนาคม “Quick Win คมนาคม เพื่อความอุดมสุขของประชาชน” ในการเชื่อมต่อการเดินทางทุกรูปแบบของประชาชน
ทั้งนี้ ขสมก. ได้เปิดให้บริการรถโดยสารเชื่อมต่อการเดินทางแล้ว ตั้งแต่วันที่ 9 ธันวาคม 2566 โดยให้บริการตั้งแต่เวลา 04.00 - 20.00 น. ผลสํารวจการให้บริการรถโดยสารในช่วงที่ผ่านมาพบว่า ได้รับการตอบรับจากประชาชนผู้ใช้บริการเป็นอย่างดี ซึ่งรถโดยสารทั้ง 12 เส้นทาง มีรายละเอียด ดังนี้
1. สาย 3 หมอชิต 2 - คลองสาน
2. สาย 16 หมอชิต 2 - สุรวงศ์
3. สาย 49 สถานีกลางกรุงเทพอภิวัฒน์ - หมอชิต 2 - หัวลําโพง
4. สาย 77 หมอชิต 2 - สาธุประดิษฐ์
5. สาย 96 หมอชิต 2 - สถานีรถไฟฟ้าจตุจักร - มีนบุรี
6. สาย 134 หมอชิต 2 - บัวทองเคหะ
7. สาย 136 หมอชิต 2 - อู่คลองเตย
8. สาย 138 หมอชิต 2 - ท่าน้ําพระประแดง
9. สาย 145 หมอชิต 2 - สมุทรปราการ
10. สาย 509 หมอชิต 2 - อู่บางแค
11. สาย 536 หมอชิต 2 - ปากน้ํา (ทางด่วน)
12. สาย A1 หมอชิต 2 - สถานีรถไฟฟ้าจตุจักร - ท่าอากาศยานดอนเมือง
รัฐบาลไทย-ข่าวทำเนียบรัฐบาล-ประเสริฐโชว์ 90 วัน 9 ผลงานเด่น ดันดิจิทัลไทย ติดท็อป 30 ของโลก
วันพฤหัสบดีที่ 14 ธันวาคม 2566
ประเสริฐโชว์ 90 วัน 9 ผลงานเด่น ดันดิจิทัลไทย ติดท็อป 30 ของโลก
ประเสริฐโชว์ 90 วัน 9 ผลงานเด่น ดันดิจิทัลไทย ติดท็อป 30 ของโลก
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า หลังจากที่ได้เข้ามารับตําแหน่งเมื่อ 3 เดือนที่ผ่านมา ได้รับความร่วมมือเป็นอย่างดีกับหน่วยงานพันธมิตรต่างๆ ทั้งในกระทรวงฯ หน่วยงานภาครัฐ และภาคเอกชน ทั้งในและต่างประเทศ จนถึงวันนี้ กระทรวงฯสามารถประสบผลสําเร็จในการดําเนินงานอย่างเข้มข้นสามารถแบ่งเป็น 9 ผลงานหลัก ดังนี้
ศูนย์ต่อต้านอาชญากรรมออนไลน์ AOC 1441
ดีอี ได้จัดตั้งศูนย์ AOC 1441 เมื่อวันที่ 1 พฤศจิกายน 2566 เป็น One Stop Service แก้ปัญหาออนไลน์ สําหรับประชาชน ให้บริการ 24 ชม. และใช้ติดตามสถานการณ์ สั่งการ ปฏิบัติการป้องกันปราบปรามโจรออนไลน์อย่างบูรณาการและทันเวลา โดยมี War-room ภายใต้ AOC และ ใช้เทคโนโลยี พัฒนา Intelligent Assistant (IA) และ Intelligence based platform ทําให้เกิดการรวบรวมเชื่อมโยงข้อมูล เป็นฐานข้อมูลขนาดใหญ่ (Big Data) และวิเคราะห์ข้อมูลที่เกี่ยวข้องให้พร้อมใช้งานในการป้องกัน ปราบปราม โดย platform นี้จะมีการใช้และการวิเคราะห์ ทั้งข้อมูลทางการเงิน ข้อมูลการใช้โทรศัพท์ ข้อมูลธุรกรรมต้องสงสัย ใช้เทคโนโลยี AI / Data scientists เข้ามาช่วยในการวิเคราะห์ คาดการณ์ ซึ่งระบบนี้ จะทํางานเชื่อมโยง กับ Central Fraud Registry ของสมาคมธนาคาร และ Audit Numbering ระบบแลกเปลี่ยนข้อมูลของ กสทช
ผลการดําเนินงานสําคัญ ( 1- 30 พย 2566)
ประชาชนติดต่อ 79,997 สาย
ระงับบัญชีธนาคาร 7,996 บัญชี เฉลี่ย 15 นาที จับกุมแล้ว 389 ราย
เป้าหมายของศูนย์ AOC 1441
ระงับ/อายัดบัญชีของคนร้าย ให้ผู้เสียหาย/ผู้ถูกหลอกลวงออนไลน์ทันที
ติดตามสถานะ การแก้ไขปัญหาให้ผู้เสียหายทุกขั้นตอนได้ทันที
เร่งการคืนเงินให้ผู้เสียหาย
เพิ่มประสิทธิภาพการจับกุม ดําเนินคดีและการขยายผลคดี โดยการใช้เทคโนโลยีดิจิทัลช่วยงานบูรณาการข้อมูล และร่วมทํางานทันทีทุกหน่วยงานเกี่ยวข้อง เมื่อได้รับแจ้งจากผู้เสียหาย
การปิดกันเว็บไซต์ที่ผิดกฎหมาย และเว็บพนัน
ดีอี ได้ปรับเปลี่ยนวิธีทํางาน จัดการเว็บที่ผิดกฎหมาย โดยเน้นทํางานเชิงรุก ใช้เทคโนโลยีเข้าช่วย ทํางานร่วมกับโซเชียลมีเดียแพลทฟอร์มใกล้ชิด ทําให้ปิดกั้นเว็บหรือเพจผิดกฎหมาย เพิ่มมากขึ้น อย่างมีนัยยะสําคัญ ดังนี้
1 ต.ค. -10 ธ.ค. 2566 มีการปิดกั้นเว็บไซต์หรือเพจผิดกฎหมายโดยรวมทุกประเภท สูงถึง 25,061 เว็บไซต์/เพจ เพิ่มขึ้น 10.0 เท่า เมื่อเทียบกับช่วงเวลาเดียวกันของปีก่อน ปิดได้ 2,567 เว็บไซต์/เพจ
ในช่วงเวลา 1 ต.ค. – 10 ธ.ค. 2566 มีการปิดกั้นเว็บพนันออนไลน์ ถึง 4,592 เว็บไซต์ เพิ่มขึ้น 17.5 เท่า เมื่อเทียบกับช่วงเวลาเดียวกันของปีก่อน ปิดได้ 248 เว็บไซต์
สถิติการปิดกั้นเว็บผิดกฎหมาย
(1)
ปี 2565
(1ตค65–10ธค65)
(2)
ปี 2566
(1ตค66–10ธค 66)
(2)-(1)
2566-2565
เพิ่มจํานวน
(2)/(1)
เท่าตัว
1. ปิดกั้น รวมทุกประเภท (เว็บ/เพจ)
รัฐบาลไทย-ข่าวทำเนียบรัฐบาล-เคาะเกณฑ์ ! ครอบครองยาเสพติด ไม่เกิน 5 หน่วย สันนิษฐานว่ามีไว้เพื่อเสพ ให้สมัครใจเข้าสู่การรักษา
วันพฤหัสบดีที่ 14 ธันวาคม 2566
เคาะเกณฑ์ ! ครอบครองยาเสพติด ไม่เกิน 5 หน่วย สันนิษฐานว่ามีไว้เพื่อเสพ ให้สมัครใจเข้าสู่การรักษา
.....
ครม. อนุมัติหลักการ ร่างกฎกระทรวงกําหนดปริมาณยาเสพติดให้โทษและวัตถุออกฤทธิ์ที่ให้สันนิษฐานว่ามีไว้ในครอบครองเพื่อเสพ พ.ศ. ... ซึ่งมีสาระสําคัญ คือ กําหนดปริมาณยาเสพติดให้โทษ ประเภท 1 ประเภท 2 หรือประเภท 5 หรือวัตถุออกฤทธิ์ในประเภท 1 หรือประเภท 2 หากมีน้อย ไม่เกิน 5 หน่วยการใช้ หรือ น้ําหนักสุทธิไม่เกิน 500 มิลลิกรัม ให้สันนิษฐานไว้ก่อนว่ามีไว้ในครอบครองเพื่อเสพ
.
ให้เจ้าพนักงานใช้เป็นแนวทางในการพิจารณาว่าผู้มียาเสพติดไว้ในครอบครองผู้ใดเป็นเพียงผู้เสพ และให้ผู้เสพสมัครใจเข้าสู่กระบวนการรักษาการติดยาเสพติด โดยหากรักษาจนหายแล้วจะไม่ต้องรับโทษในความผิดฐานมียาเสพติดไว้ในครอบครอง
.
ร่างกฎหมายนี้ออกตามความในมาตรา 107 วรรคสอง แห่ง พ.ร.บ.ให้ใช้ประมวลกฎหมายยาเสพติด พ.ศ.2564 จากนี้ มอบสํานักงานคณะกรรมการกฤษฎีกาตรวจพิจารณาต่อไป
.
อ่านเพิ่มเติม >>https://www.thaigov.go.th/news/contents/details/75998(เรื่องที่ 3)
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“พัชรวาท” ปลุกคนไทยรักษ์โลก เปลี่ยนไลฟ์สไตล์เป็นมิตรกับสิ่งแวดล้อม “เปลี่ยนเรา เปลี่ยนโลก ลดโลกเดือด” เนื่องในวันสิ่งแวดล้อมไทย และวัน ทสม. แห่งชาติ ปี 2566
วันพฤหัสบดีที่ 14 ธันวาคม 2566
“พัชรวาท” ปลุกคนไทยรักษ์โลก เปลี่ยนไลฟ์สไตล์เป็นมิตรกับสิ่งแวดล้อม “เปลี่ยนเรา เปลี่ยนโลก ลดโลกเดือด” เนื่องในวันสิ่งแวดล้อมไทย และวัน ทสม. แห่งชาติ ปี 2566
“พัชรวาท” ปลุกคนไทยรักษ์โลก เปลี่ยนไลฟ์สไตล์เป็นมิตรกับสิ่งแวดล้อม “เปลี่ยนเรา เปลี่ยนโลก ลดโลกเดือด” เนื่องในวันสิ่งแวดล้อมไทย และวัน ทสม. แห่งชาติ ปี 2566
“พัชรวาท” ปลุกคนไทยรักษ์โลก เปลี่ยนไลฟ์สไตล์เป็นมิตรกับสิ่งแวดล้อม “เปลี่ยนเรา เปลี่ยนโลก ลดโลกเดือด” เนื่องในวันสิ่งแวดล้อมไทย และวัน ทสม. แห่งชาติ ปี 2566
วันที่ 14 ธันวาคม 2566 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดกิจกรรมเนื่องใน “วันสิ่งแวดล้อมไทย และวันอาสาสมัครพิทักษ์ทรัพยากรธรรมชาติและสิ่งแวดล้อมหมู่บ้าน (ทสม.) แห่งชาติ ปี 2566” ซึ่งตรงกับวันที่ 4 ธันวาคมของทุกปี มอบรางวัลเชิดชูเกียรติด้านสิ่งแวดล้อม รางวัลชนะเลิศโครงการชุมชนปลอดขยะ ถ้วยพระราชทานพระบาทสมเด็จพระเจ้าอยู่หัว รางวัลชนะเลิศโครงการโรงเรียนปลอดขยะ ถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รางวัลโครงการชุมชนปลอดขยะ และโรงเรียนปลอดขยะ ปี 2566 ระดับประเทศ ตลอดจน รางวัล ทสม. และเครือข่าย ทสม. ดีเด่น ระดับประเทศ ประจําปี 2566 พร้อมปาฐกถาพิเศษในหัวข้อ “เปลี่ยนเรา เปลี่ยนโลก ลดโลกเดือด” โดยมี ร.อ. รชฏ พิสิษฐบรรณกร ผู้ช่วย รมว.ทส. นายนพดล พลเสน เลขานุการ รมว.ทส. นายจตุพร บุรุษพัฒน์ ปกท.ทส. และคณะผู้บริหาร ทส. เข้าร่วม ณ โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพฯ
พล.ต.อ.พัชรวาท กล่าวว่า กระทรวงฯ ในฐานะหน่วยงานที่ดูแล อนุรักษ์และฟื้นฟูทรัพยากรธรรมชาติและสิ่งแวดล้อม ได้น้อมนําแนวพระราชดํารัสของในหลวงรัชกาลที่ 9 ที่ให้การดูแลสิ่งแวดล้อมเป็นหน้าที่ของคนไทยทุกคน มาปฏิบัติโดยตลอด ทั้งยังส่งเสริมให้ประชาชนทุกคนมีจิตสํานึกและมีส่วนร่วมในการดูแลทรัพยากรธรรมชาติและสิ่งแวดล้อม และขอขอบคุณพี่น้องเครือข่าย ทสม. ที่มีส่วนร่วมและเป็นกลไกประสานการดําเนินงานด้านการอนุรักษ์และฟื้นฟูทรัพยากรธรรมชาติและสิ่งแวดล้อมในชุมชนให้เกิดความเข้มแข็ง ทั้งนี้ ประเทศไทยได้ให้คํามั่นสัญญาต่อประชาคมโลกว่า ประเทศไทยได้ทําตามสิ่งที่เราให้คํามั่นไว้อย่างแน่นอน โดยสร้างการมีส่วนร่วมของประชาชนในการปกป้อง ดูแล รักษาสิ่งแวดล้อมและร่วมมือกันแก้ไขปัญหาที่เกิดขึ้น โดยเฉพาะในปี 2566 นี้ ที่โลกได้ส่งสัญญาณ และกําลังจะถูกบันทึกในประวัติศาสตร์แล้วว่า เป็นปีที่ร้อนที่สุด วันนี้ถือเป็นโอกาสที่ดี จึงขอเชิญชวนพี่น้องประชาชนทุกคนร่วมมือร่วมใจช่วยกันดูแลรักษาสิ่งแวดล้อม มุ่งสู่สังคมคาร์บอนต่ํา และความเป็นกลางทางคาร์บอน ตามที่เราได้ให้คํามั่นไว้ เริ่มจากการปรับเปลี่ยนเรื่องใกล้ตัวให้เป็นเรื่องที่เราทุกคนต้องมีส่วนรับผิดชอบ ปรับเปลี่ยนทัศนคติและรูปแบบการใช้ชีวิตประจําวันให้เป็นมิตรกับสิ่งแวดล้อม ลดการปล่อยก๊าซเรือนกระจก ตั้งรับ ปรับตัวต่อการเปลี่ยนแปลงสภาพภูมิอากาศ เพื่อดูแลรักษาโลกใบนี้ของพวกเราไว้ให้สืบทอดต่อไปจนถึงอนุชนรุ่นหลัง